શેઢી નદીની શાખા રાસ્કા વિયર કેનાલમાં પડેલા 30 ફુટના ગાબડાને કારણે અનેક લોકોના ઘરો અને ખેતરોમા કેનાલના પાણી ઘુસ્યા હતા તેમજ અમદાવાદના હાથીજણ, વસ્ત્રાલ, રામોલ, ઓઢવ , સીટીએમ સહિત વિગેરે વિસ્તારમાં બે દિવસ સુધી પાણી કાપ મૂકવાનો વારો આવ્યો છે. હાલમા તો આ ગાબડાનું સમારકામ ચાલી રહ્યું છે પરંતુ થરાદ, વાવ અને હવે શેઢીની કેનાલમા ગાબડું એ તંત્રની બેદરકારી દર્શાવી રહ્યું છે. વારંવાર કેનાલમાં ગાબડા પડે છે અને તેને વેઠ વાળીને સમારકારમ કરવામાં આવે છે ત્યારે વારંવારની આ પરિસ્થિતિથી નાગરિકો ત્રસ્ત થઈ ઉઠ્યા છે. પાણી કાપની પરિસ્થિતિ બે દિવસ સુધી રહે તેવી શક્યતા છે.